สวัสดีค่ะ หนูมีอาการผมร่วงมากกว่าปกติบ่อยค่ะ ผมบาง บางส่วนของผมก็ยาวช้ากว่าที่อื่นค่ะ หนูอยากทราบว่าอาการเเบบนี้เกิดจากอะไรคะ เเล้วมีวิธีเเก้อย่างไรบ้างคะ
สวัสดีค่ะ อาการผมร่วงมากจนทำให้ผมบางนั้น อาจจะเกิดจาก โรคทางกายเช่น โรคไทรอยด์ทำงานมากผิดปกติ โรคแพ้ภูมิตัวเอง (SLE) โดยใน SLE จะมีอาการอื่นๆร่วมด้วยเช่น ปวดข้อ ผื่นแพ้แสงที่หน้า มีเชื้อราที่หนังศีรษะ การติดเชื้อซิฟิลิซ ภูมิคุ้มกันตัวเองทำลายรากผม หรือเป็นผมร่วงตามหลังการได้ยาบางชนิดเช่นยาเคมีบำบัด การเจ็บป่วยรุนแรงมาภายใน 3 เดือนอาจทำให้ผมร่วงได้ การขาดวิตามินหรือแร่ธาตุยางชนิดในร่างกาย หรือในหญิงที่เพิ่งคลอดบุตรก็มีผมร่วงได้เช่นกันดังนั้นมีสาเหตุที่เป็นไปได้ค่อนข้างมากค่ะ อาจจะต้องได้รับการตรวจร่างกายจริงตรวจเลือดเพิ่มเติมที่จำเป็น ซักประวัติอืนๆที่เกี่ยวข้องร่วมไปด้วยในเบื้องต้น ไม่ไปดึงผมบ่อยๆ ทำความสะอาดเส้นผมได้ตามปกติเพียงแค่ไม่ไปขยี้แรงๆ หลีกเลี่ยงการใช้สารเคมีกับผม หยุดยาที่ไม่จำเป็นต้องกินทุกชนิด ในผู้ป่วยบางรายอาการอาจดีขึ้นได้เอง แต่หากยังมีผมร่วงเรื้อรัง ควรไปพบแพทย์เพื่อตรวจเพิ่มเติม